Atklātā konkursa VIAA 2026/65 ERAF
nolikuma 5. pielikums

(VISPĀRĪGĀS VIENOŠANĀS PROJEKTS)
Vispārīgā vienošanās Nr. _______
Parakstīšanas datums ir pēdējā pievienotā drošā elektroniskā paraksta un tā laika zīmoga datums

___________, reģ. Nr.__________, tā direktora _____________ personā, kurš rīkojas saskaņā ar nolikumu (turpmāk – Pasūtītājs), no vienas puses, un 
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,
_____________, reģ. Nr.______________, tās ______________ personā, kurš rīkojas uz Statūtu pamata,

turpmāk tekstā katrs atsevišķi saukts Izpildītājs un kopā saukti Izpildītāji, no otras puses, Pasūtītājs un Izpildītāji kopā saukti Puses,
[bookmark: _Hlk534189042][bookmark: _Hlk182285207]saskaņā ar atklātā konkursa “Vispārīgā vienošanās par dažādu inženiersistēmu skaitītāju un to datu eksporta moduļu piegādi, uzstādīšanu un garantijas nodrošināšanu dažādās profesionālajās izglītības iestādēs un koledžās” (id. Nr. VIAA 2026/65 ERAF) (turpmāk – Iepirkums) rezultātu iepirkuma priekšmeta ___. daļā, noslēdz šādu vienošanos (turpmāk – Vienošanās):
1. [bookmark: _Ref320629866]Vienošanās priekšmets
Vienošanās nosaka kārtību, kādā Pasūtītājs Vienošanās darbības laikā no Izpildītāju loka izvēlēsies Izpildītājus, ar kuriem tiks slēgti Preču piegāžu un uzstādīšanas līgumi, turpmāk – Līgumi. Vienošanās tāpat ir paredzēti noteikumi, saskaņā ar kuriem tiks slēgti Līgumi (Vienošanās pielikums Nr. 1).
Vienošanās priekšmets ir projekta „Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā” (projekta Nr. 2.1.1.5/1/24/I/001), īstenošanas ietvaros profesionālo izglītības iestāžu un koledžu būvju inženiertehnisko sistēmu enerģijas patēriņa monitorēšanas veikšanai nepieciešamo skaitītāju, datu eksporta moduļu un ar to saistīto palīgmateriālu (turpmāk – Preces)  piegāde, uzstādīšana un garantijas nodrošināšana.
Vienošanās ietvaros paredzēts nodrošināt Preces šādiem Pasūtītāja sadarbības partneriem:
1.1.1. [bookmark: _Hlk172549423]Rīgas Tirdzniecības profesionālā vidusskola;
1.1.2. Jēkabpils Tehnoloģiju tehnikums;
1.1.3. Rēzeknes Tehnikums;
1.1.4. Rīgas Tūrisma un radošās industrijas tehnikums;
1.1.5. Aizkraukles Profesionālā vidusskola;
1.1.6. Rīgas Tehniskā koledža;
1.1.7. Rīgas Valsts Tehnikums;
1.1.8. Ogres Tehnikums;
1.1.9. Rīgas Mākslas un mediju tehnikums;
1.1.10. Rīgas Būvniecības koledža;
1.1.11. Smiltenes Tehnikums;
1.1.12. Jelgavas Tehnikums;
1.1.13. Kandavas Lauksaimniecības tehnikums;
1.1.14. Kuldīgas Tehnoloģiju un tūrisma tehnikums;
1.1.15. Liepājas Valsts Tehnikums;
1.1.16. Saldus Tehnikums;
1.1.17. Ventspils tehnikums;
1.1.18. Valmieras Tehnikums;
1.1.19. Latgales Industriālais tehnikums;
1.1.20. Daugavpils Tehnoloģiju un tūrisma tehnikums;
1.1.21. Vidzemes Tehnoloģiju un dizaina tehnikums;
1.1.22. Rīgas Stila un modes tehnikums,
turpmāk katra atsevišķi – Izglītības iestāde.
Katra atsevišķā Preču piegādes un uzstādīšanas izpildītāja izvēles procedūru (turpmāk - Cenu aptauja) Vienošanās ietvaros nodrošina Pasūtītājs.
Līgumu, pamatojoties uz  Cenu aptaujas rezultātiem, slēdz attiecīgā Izglītības iestāde.
2. Vienošanās darbības laiks
Vienošanās stājas spēkā ar dienu, kad to ir parakstījušas visas Puses un ir spēkā 36 (trīsdesmit sešus) mēnešus no tās spēkā stāšanās dienas.
Preču piegādes un uzstādīšanas izpildes termiņš konkrētiem darbiem noteikts Darba uzdevumā (Vienošanās pielikums Nr. 2) un/vai Līgumā.
3. Izpildītāju izvēles kārtība Līgumu slēgšanai
Pasūtītājs izvēlas Izpildītājus, ievērojot Publisko iepirkumu likuma un Vienošanās prasības.
Lai atbilstoši nepieciešamībai noslēgtu Līgumu, Pasūtītājs, visiem Izpildītājiem uz Vienošanās norādīto katra Izpildītāja kontaktpersonas e-pasta adresi, elektroniski nosūta uzaicinājumu (turpmāk – Uzaicinājums) iesniegt piedāvājumu (turpmāk – Piedāvājums) konkrētā Līguma noslēgšanai. Uzaicinājumā Pasūtītājs norāda Preču piegādes objektu, vietu, uzstādīšanas veidu un apjomu, kā arī Piedāvājumu iesniegšanas termiņu (tas nav īsāks par 5 darba dienām) un e-pasta adresi, uz kuru Izpildītājam ir jānosūta Piedāvājums. Uzaicinājumā var norādīt arī citu informāciju (piemēram, precizētu vai papildinātu darba uzdevumu, kā arī vajadzību pēc sākotnēji neizcenotas Preces vai Preču komplektācijas), ja tas Pasūtītājam ir nepieciešams.
Izpildītājs Pasūtītājam elektroniskā formā uz Uzaicinājumā norādīto Pasūtītāja kontaktpersonas e-pasta adresi nosūta Piedāvājumu, sniedzot informāciju par visām Uzaicinājumā norādītajām pozīcijām, ievērojot Uzaicinājumā noteikto Piedāvājuma iesniegšanas termiņu un kārtību. Piedāvājums elektroniskā formā ir jāiesniedz Pasūtītājam un jāsaņem Pasūtītājam līdz Uzaicinājumā norādītā piedāvājumu iesniegšanas termiņa beigām. Piedāvājumu, kas ir iesniegts vēlāk, Pasūtītājs neizskata.
Izpildītājam ir pienākums iesniegt Vienošanās 3.3. punktā minēto Piedāvājumu. Vairākkārtēju Piedāvājumu nesniegšanas gadījumā Pasūtītājs var izbeigt Vienošanos ar attiecīgo Izpildītāju atbilstoši Vienošanās 8.2. punkta nosacījumiem.
Puses pēc Uzaicinājuma un Piedāvājuma elektroniskas saņemšanas vienas darba dienas laikā elektroniski apstiprina attiecīgi Uzaicinājuma un Piedāvājuma saņemšanas faktu, nosūtot par to informāciju uz Vienošanā norādītās kontaktpersonas e-pasta adresi, ja Puse Uzaicinājumā vai Piedāvājumā nav norādījusi citu apstiprinājuma nosūtīšanas e-pasta adresi.
Vienošanās ietvaros Izpildītāji, sagatavojot Piedāvājumus, par sākotnēji izcenotajām Precēm nedrīkst piedāvāt lielāku līgumcenu, nekā sākotnēji piedāvāts iesniedzot piedāvājumu Iepirkumā (drīkst piedāvāt vienādu ar piedāvājumā iesniegto vai zemāku līgumcenu). Sagatavojot Piedāvājumu, Izpildītājs ir tiesīgs piedāvāt Darba uzdevuma tehniskajām prasībām pilnībā atbilstošas analogas Preces, nekā sākotnēji Izpildītājs piedāvājis iesniedzot piedāvājumu Iepirkumā.
Pasūtītājam ir tiesības lūgt Izpildītājam detalizēti izskaidrot Piedāvājumā norādīto izmaksu veidošanos, kā arī piedāvāto Preču atbilstību Darba uzdevumā noteiktajām tehniskajām prasībām (Pasūtītāja kontaktpersona e-pastā nosūta informācijas pieprasījumu uz Izpildītāja kontaktpersonas e-pastu). Izpildītājam ir pienākums detalizēti izskaidrot Piedāvājumā norādīto izmaksu veidošanos, kā arī piedāvāto Preču atbilstību Darba uzdevumā noteiktajām tehniskajām prasībām, 2 (divu) darba dienu laikā no Pasūtītāja pieprasījuma saņemšanas dienas. Vienošanās norādītā Izpildītāja kontaktpersona pēc Pasūtītāja pieprasījuma saņemšanas tās pašas darba dienas laikā elektroniski uz Vienošanās tekstā norādīto Pasūtītāja kontaktpersonas e-pasta adresi apstiprina Pasūtītājam pieprasījuma saņemšanas faktu.
Pasūtītājam ir tiesības noraidīt Piedāvājumu, ja Pasūtītājs:
3.1.1. Izvērtējot Izpildītāja iesniegto tehnisko piedāvājumu konstatē, ka tas neatbilst Darba uzdevuma un/vai Uzaicinājuma prasībām;
3.1.2. Izvērtējot Izpildītāja iesniegto detalizēto skaidrojumu par Preču piegāžu un uzstādīšanas izmaksu veidošanos, konstatē, ka Piedāvājums ir nepamatoti lēts vai pārsniedz Pasūtītājam pieejamos finanšu līdzekļus;
3.1.3. Konstatē, ka Izpildītājs pēc Pasūtītāja pieprasījuma nav iesniedzis vai nepilnīgi iesniedzis informāciju par Piedāvājumā norādīto izmaksu veidošanos.
Pasūtītājs nodrošina iesniegtā Piedāvājuma konfidencialitāti līdz Piedāvājuma iesniegšanai noteiktā termiņa beigām.
Pasūtītājs saprātīgā termiņā, izvērtējot Piedāvājuma atbilstību Uzaicinājuma un Vienošanās prasībām, izvēlas Izpildītāju ar kuru tiks slēgts konkrētais Līgums. 
Pasūtītājs 3 (trīs) darba dienu laikā pēc lēmuma pieņemšanas par Izpildītāja, ar kuru tiks slēgts Līgums, izvēli informē par cenu aptaujas rezultātiem Izpildītājus, kas ir iesnieguši Piedāvājumus.
Izpildītājam jānodrošina, ka Līguma izpildē netiek ietvertas Krievijas Federācijas un Baltkrievijas Republikas izcelsmes Preces un pakalpojumi.
4. Atbilstošo Izpildītāju izvēles kritērijs
Pēc Piedāvājumu izvērtēšanas Vienošanās 3. punktā noteiktajā kārtībā Pasūtītājs no visiem Piedāvājumiem, kas atbilst Uzaicinājuma un Vienošanās prasībām, izvēlēsies Piedāvājumu ar viszemāko piedāvāto kopējo cenu.
Ja vairāki iesniegtie Piedāvājumi ir ar vienādu līgumcenu, Pasūtītājs izvēlas tā Izpildītāja  piedāvājumu, kurš Iepirkuma nolikuma 4. pielikumā “Tehniskais/Finanšu piedāvājums” piedāvājis lētāku kopējo līgumcenu. Ja arī šajā gadījumā vairāku Izpildītāju iesniegto piedāvājumu novērtējums ir vienāds, tad Pasūtītājs rīkos izlozi, uzaicinot visus pretendentus, kuri piedāvājuši saimnieciski visizdevīgākos piedāvājumus ar vienādu piedāvājuma līgumcenu, piedalīties Pasūtītāja rīkotā izlozē. Par izlozes noteikumiem pretendenti, kas iesnieguši saimnieciski visizdevīgākos piedāvājumus ar vienādu piedāvājuma līgumcenu, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība. Gadījumā, ja kāds no uzaicinātajiem pretendentiem uz izlozi noteiktā termiņā neieradīsies, izloze notiks bez pretendenta klātbūtnes.
5. Līguma slēgšanas kārtība
Izglītības iestāde un Izpildītājs, kura piedāvājums ir izraudzīts cenu aptaujā, noslēdz Līgumu par Izpildītāja piedāvājumā norādīto līgumcenu. 
Ja Izpildītājs rakstveidā paziņo par atteikšanos slēgt Līgumu vai noteiktajā termiņā nenoslēdz Līgumu, vai noslēgtā Līguma darbība tiek izbeigta vienpusēji, Pasūtītājs pēc savas izvēles:
5.1.1. pieņem lēmumu piešķirt Līguma slēgšanas tiesības nākamajam Izpildītājam, kurš piedāvājis zemāko līgumcenu un kura piedāvājums atbilst visām citām izvirzītajām prasībām;
5.1.2. pieņem lēmumu atteikties slēgt Līgumu izteikto piedāvājumu ietvaros, neizvēloties nevienu piedāvājumu, un nosūta Izpildītājiem jaunu uzaicinājumu.	Comment by Gatis Zvaigzne: Tas gadījumā nav 5.2.2. punkts?	Comment by Artūrs Strautmanis: labots
6. Līgumu summa. Izmaksu noteikšana un norēķinu kārtība
Puses ir informētas un piekrīt, ka Vienošanās nenosaka konkrētu summu, par kādu Izpildītāji Vienošanās ietvaros veiks Preču piegādi un uzstādīšanu  Izglītības iestādēm.	Comment by Gatis Zvaigzne: varbūt drīzāk "pasūtīs", jo izpildītājs jau veic, bet pasūtītājs pasūta	Comment by Artūrs Strautmanis: Samainīju vietām
Samaksa par kvalitatīvi sniegtu Preču piegādi un uzstādīšanu tiek veikta saskaņā ar Līguma noteikumiem.
7. Pušu saistības
Izpildītāja saistības:
7.1.1. Izpildītājs veic Preču piegādi un uzstādīšanu saskaņā ar Vienošanās, Līguma, kas noslēgts starp Izpildītāju un Izglītības iestādi, nosacījumiem un Izpildītāja Piedāvājumu;
7.1.2. Izpildītājs uzņemas atbildību par Preču piegādes un uzstādīšanas atbilstību Vienošanās 7.1.1. apakšpunktā noteiktajam un garantē Preču piegādes un uzstādīšanas  kvalitāti;
7.1.3. Izpildītājs informē Pasūtītāju par objektīviem apstākļiem, kas radušies un var kavēt, traucēt, apgrūtināt vai ierobežot Vienošanās izpildi pilnībā vai daļēji 1 (vienas) darba dienas laikā, skaitot no šādu apstākļu rašanās brīža;
7.1.4. Izpildītājs apņemas ievērot patiesas un godīgas konkurences principus Vienošanās darbības laikā;
7.1.5. Izpildītājs apņemas visā Vienošanās darbības laikā, kā arī pēc tās darbības laika neizpaust trešajām personām, sakarā ar Vienošanās izpildi iegūto, tās rīcībā esošo tehnisko, finansiālo un citu informāciju par Pasūtītāju un Izglītības iestādi;
7.1.6. Citas Izpildītāja tiesības un pienākumi Līguma izpildes ietvaros noteikti Līgumā, ciktāl Vienošanās nav noteikts citādi.
 Pasūtītāja saistības:
7.1.7. Pasūtītājs nodrošina Līguma noslēgšanas organizēšanu Vienošanās noteiktajā kārtībā;
7.1.8. Pasūtītājs apņemas ievērot Izpildītāju brīvu konkurenci, kā arī vienlīdzīgu un taisnīgu attieksmi pret tiem Vienošanās darbības laikā;
7.1.9. Pasūtītājam ir tiesības samazināt vai palielināt Objektu (objektu saraksts norādīts Iepirkuma pielikumā Nr. 3.3.) skaitu par 15% (no kopējā Objektu apjoma), par to rakstiski informējot Izpildītāju Pārstāvjus e-pastā.
8. Vienošanās izbeigšana
Vienošanās var tikt izbeigta normatīvajos aktos un Vienošanās tekstā noteiktajos gadījumos, kā arī Pusēm rakstiski vienojoties.
Pasūtītājs var vienpusēji izbeigt Vienošanos ar atsevišķu Izpildītāju, nesedzot zaudējumus, kas radušies Izpildītājam sakarā ar Vienošanās izbeigšanu pirms termiņa, rakstiski brīdinot Izpildītāju 10 (desmit) darba dienas iepriekš, šādos gadījumos:
8.1.1. ja Izpildītājs pienācīgi nepilda ar Vienošanos uzņemtās saistības un pēc Pasūtītāja rakstiska brīdinājuma turpina to darīt;
8.1.2. ja Izglītības iestādei nav piešķirts Preču piegāžu un uzstādīšanas apmaksai nepieciešamais finansējums no valsts budžeta līdzekļiem; 
8.1.3. ja Izpildītājam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu, vai tiek konstatēts, ka līdz Vienošanās izpildes beigu termiņam Izpildītājs būs likvidēts;
8.1.4. iestājušies apstākļi, kas liedz vai liegs Izpildītājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kuras izriet no Vienošanās;
8.1.5. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 %  (divdesmit pieci procenti) vai lielākā apmērā no līgumcenas, un minētā korekcija izriet no Izpildītāja pieļauta Vienošanās pārkāpuma;
8.1.6. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Vienošanās noslēgšanas vai izpildes gaitā, un to dēļ tiek piemērota Vienošanās izmaksu korekcija 100 % (simts procentu) apmērā;
8.1.7. Izpildītājs Vienošanās noslēgšanas vai Vienošanās izpildes laikā sniedzis nepatiesas ziņas vai apliecinājumus;
8.1.8. Izpildītājs Vienošanās noslēgšanas vai Vienošanās izpildes laikā pārkāpis normatīvo aktu attiecībā uz Vienošanās slēgšanu vai izpildi;
8.1.9. Izpildītājs Pasūtītājam nodarījis zaudējumus, kā arī citos Publisko iepirkumu likuma 64. panta pirmajā daļā norādītajos gadījumos;
8.1.10. Izpildītājs ir patvaļīgi pārtraucis Vienošanās izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
8.1.11. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Vienošanās paredzēto maksājuma saistību segšanai;
8.1.12. Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Vienošanās noslēgšanas attiecīgie apstākļi bija pastāvējuši, bet Pasūtītājam tie nebija zināmi.
8.1.13. Izpildītājs nav nodrošinājis, ka Līguma izpildē netiek ietvertas Krievijas Federācijas un Baltkrievijas Republikas izcelsmes Preces un pakalpojumi. Pasūtītājam jebkurā Līguma izpildes posmā ir tiesības pārliecināties par Līguma izpildē izmantoto Preču un pakalpojumu izcelsmes valsti.
Lai novērstu neatbilstoši veiktu izmaksu risku Eiropas Reģionālās attīstības fondu finansētā projektā, Pasūtītājam ir tiesības vienpusēji izbeigt Vienošanos, nosūtot Izpildītājam rakstisku paziņojumu vismaz 20 (divdesmit) darba dienas iepriekš, šādos gadījumos:
8.1.14. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Vienošanās paredzēto maksājuma saistību segšanai;
8.1.15. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma.
Vienošanās darbība tiek izbeigta, ja turpmāku Vienošanās izpildi padara neiespējamu vai apgrūtina nepārvarama vara.
Abpusēji rakstiski vienojoties, Puses var izbeigt Vienošanos kāda cita iemesla dēļ.
Vienpusēji izbeidzot Vienošanos ar atsevišķu Izpildītāju, Vienošanās paliek spēkā starp Pasūtītāju un pārējiem Izpildītājiem.
Pasūtītājam ir tiesības izbeigt Vienošanos vienpusēji, par to rakstiski brīdinot Izpildītājus vismaz 1 (vienu) mēnesi iepriekš, nesedzot zaudējumus, kas radušies Izpildītājiem sakarā ar Vienošanās izbeigšanu pirms termiņa.
Pirms termiņa izbeidzot Vienošanos, Puses veic savstarpējos norēķinus ne vēlāk kā līdz Vienošanās izbeigšanās dienai.
9. Strīdu risināšanas kārtība
Visas domstarpības, kas Pusēm radušās sakarā ar Vienošanās vai Līguma izpildi, Puses apņemas risināt pārrunu ceļā.
Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā.
10. Nepārvarama vara
Puses ir atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām vai vienai Pusei turpināt saistību izpildi, un citi apstākļi, kas neiekļaujas Pušu iespējamās kontroles robežās. 
Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 5 (piecu) kalendāro dienu laikā, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa ieskata ir iespējama un paredzama viņa saistību izpilde, un pēc otras Puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu.
11. Papildus noteikumi
Vienošanās darbības laikā Puses nedrīkst veikt būtiskus Vienošanās grozījumus, izņemot Publisko iepirkuma likuma 61. pantā noteiktajos gadījumos. Visi Vienošanās grozījumi un papildinājumi ir spēkā tikai tad, ja tie noformēti rakstiski un ir Pušu parakstīti, izņemot Vienošanās tekstā noteiktajos gadījumos, kad Pusēm ir tiesības veikt darbības vienpusēji. Vienošanās grozījumi ar to abpusējas parakstīšanas brīdi kļūst par Vienošanās neatņemamu sastāvdaļu.
[bookmark: _Ref224903833]Puses vienojas, ka ar Vienošanās izpildi saistītos jautājumus risina šādi Pušu pilnvarotie pārstāvji:
11.1.1. Pasūtītāja kontaktpersona Vienošanās ietvaros ir ___, tālrunis: ___, e-pasts: ___ un ___, tālrunis: ___, e-pasts: ___.
11.1.2. Izpildītāju kontaktpersonas Vienošanās ietvaros:
11.1.2.1. ____ ___, tālrunis: ___, e-pasts: ___;
11.1.2.2. ____ ___, tālrunis: ___, e-pasts: ___;
11.1.2.3. ____ ___, tālrunis: ___, e-pasts: ___;
11.1.2.4. ____ ___, tālrunis: ___, e-pasts: ___.
Pusēm ir pienākums 5 (piecu) darba dienu laikā rakstiski informēt vienai otru par izmaiņām Vienošanās tekstā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Vienošanās tekstā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.	Comment by Gatis Zvaigzne: varbūt te noteikt, ka ja mainās konktaktpersona vai tās konktaktu dati, tad pietiek ar informēšanu, bet grozījumu veikšanas	Comment by Artūrs Strautmanis: Pieliku 11.4.punktā	Comment by Gatis Zvaigzne: Varbūt lai izpildītāji nesūta viens otram kontaktus (ideāli būtu, ja viņi viena otra kontaktpersonas nemaz nezinātu), lai nesanāk tā, ka tiek sarunāti piedāvājumi	Comment by Gatis Zvaigzne: vienkārši, ja mainās izpildītāja dati, tad katrs par to informē tikai Pasūtītāju, bet kad mainās Pasūtītāja dati, tad pasūtītājs informē katru izpildītāju	Comment by Artūrs Strautmanis: Tāda doma jau ir, ka Izpildītājs, tas izpildītājs, kam kas mainās, sūta informāciju pasūtītājam. 
Nav tik traki lai viņi nedrīkstētu zināt viens otra kontaktus, tāpat ja gribēs ko sarunāt, dabūs sakarus pa saviem "kanāliem" ārpus mūsu vienošanās.
Ja Pasūtītājam mainās Vienošanās 11.2.1. punktā norādītā informācija vai mainās kontaktinformācija un/vai rekvizīti, tad Pasūtītājs sagatavo oficiālu vēstuli, kuru nosūta uz visu Izpildītāju oficiālajiem e-pastiem, un šādā gadījumā nav nepieciešams slēgt atsevišķu vienošanos par grozījumiem Vienošanās ietvaros
Ja kādam Izpildītājam mainās Vienošanās 11.2.2. punktā norādītā informācija vai mainās kontaktinformācija un/vai rekvizīti, dalībnieki, patiesie labuma guvēji vai valdes sastāvs, tad attiecīgā Puse, kurai mainās dati, sagatavo oficiālu vēstuli, kuru nosūta uz Pasūtītāja oficiālo e-pastu, un šādā gadījumā nav nepieciešams slēgt atsevišķu vienošanos par grozījumiem Vienošanās ietvaros.
Puses nav tiesīgas izpaust trešajām personām citas Puses konfidenciāla rakstura informāciju, kas, veicot Vienošanās izpildi, nonākusi Puses rīcībā. Šis noteikums neattiecas uz vispārpieejamas informācijas izpaušanu un gadījumiem, kad kādai no Pusēm normatīvajos aktos uzlikts par pienākumu sniegt pieprasīto informāciju.
Ja kāds no Vienošanās noteikumiem tiek atzīts par spēkā neesošu, tas neietekmē pārējo Vienošanās saistību spēkā esamību.
Vienošanās sagatavota un parakstīta izmantojot drošu elektronisko parakstu uz ___ (_______) lapām ar ___ (_______) pielikumiem uz ____ (___________) lapām.

